Translate the text from Welsh to English.



 
Mae'r strategaeth yn cael ei hategu gan fuddsoddiad o fwy na £8\.1 biliwn dros y tair blynedd nesaf.


Daw’r datganiad hwn cyn dadl ar y gyllideb ddrafft yn y Senedd yn ddiweddarach heddiw.


Dywedodd Rebecca Evans, y Gweinidog Cyllid a Llywodraeth Leol:



> Gosododd ein cyllideb y sylfeini ar gyfer cryfhau gwasanaethau cyhoeddus, mynd i'r afael â'r argyfwng hinsawdd a’r argyfwng natur, a helpu i greu economi ddi\-garbon. Bydd buddsoddi yn y seilwaith cywir, yn y mannau cywir, yn hanfodol er mwyn taro’r nod.
> 
> 
> Bydd y buddsoddiad yn wahanol o’r naill sector i’r llall ac o’r naill rhaglen i’r llall, ond byddwn ni’n ceisio sicrhau bod yr holl fuddsoddiad yn y dyfodol yn chwarae’i ran o safbwynt helpu Cymru i gyrraedd sero net. Bydd canlyniadau amgylcheddol yn cael eu hystyried ym mhob maes gwariant, hyd yn oed yn y meysydd hynny lle gallai’r ffocws sylfaenol fod yn wahanol.
> 
> 
> Nod cyffredinol ein buddsoddiad fydd mynd i'r afael â'r argyfwng hinsawdd a’r argyfwng natur. Bydd yn sicrhau bod gennym y seilwaith yn ei le i helpu i greu’r Gymru rydyn ni am ei throsglwyddo i genedlaethau'r dyfodol – Cymru gryfach, decach a gwyrddach.


Rhwng ’nawr a 2025, bydd £770 miliwn ar gael i gefnogi trafnidiaeth gyhoeddus − gyda buddsoddiad o £585 miliwn yn y rheilffyrdd a buddsoddiad o £185 miliwn mewn teithio ar fysiau. Bydd y buddsoddiad hwn yn cael ei ddefnyddio i ddarparu cerbydau mwy newydd a gwyrddach, i barhau i ddatblygu Llinellau Craidd y Cymoedd, ac i gefnogi trafnidiaeth integredig drwy gynlluniau Metro.


Bydd y strategaeth hefyd yn rhoi cymorth i greu Coedwig Genedlaethol, ac yn gwella mynediad i dirweddau a hamdden awyr agored drwy fuddsoddi mewn tirweddau dynodedig a datblygu Llwybr Arfordir Cymru, Llwybrau Cenedlaethol a’r rhwydwaith Llwybrau Tramwy Cyhoeddus. Bydd cyfanswm o dros £153 miliwn yn cael ei wario i gefnogi natur ac amgylchedd Cymru.


Rydym hefyd yn gwarchod rhag effeithiau’r newid yn yr hinsawdd drwy fuddsoddi mwy na £100 miliwn ar amddiffynfeydd rhag llifogydd. Bydd mwy na 45,000 o gartrefi’n elwa ar fesurau ychwanegol i amddiffyn rhag llifogydd yn ystod tymor y Senedd hon, a bydd y Rhaglen Rheoli Perygl Arfordirol yn lleihau’r risg i fwy na 17,400 o gartrefi o amgylch arfordir Cymru.


Dywedodd Lee Waters, y Dirprwy Weinidog Newid Hinsawdd:



> Drwy fuddsoddi mewn seilwaith, byddwn ni’n agor mathau mwy gwyrdd o drafnidiaeth i ragor o bobl, gan roi mwy o ddewis o ran sut byddwn ni i gyd yn teithio. Ac mae’n seilwaith yn fwy na dim ond ein hamgylcheddau adeiledig; rydyn ni’n neilltuo swm sylweddol o gyllid i wella mannau naturiol Cymru, gan gynnwys gwneud hynny drwy'r Goedwig Genedlaethol. Rydyn ni am hyrwyddo cysylltiad pobl â natur a chefnogi’u lles drwy’r cysylltiad hwnnw.
> 
> 
> Mae hwn yn gam arall i'r cyfeiriad cywir, ac rydyn ni’n gwybod bod angen inni wneud mwy yn ystod y deng mlynedd nesaf nag yr ydym wedi'i wneud yn y deng mlynedd ar hugain diwethaf os ydyn ni am gyrraedd ein targed sero net erbyn 2050\.







Translation:


 
The strategy is underpinned by investment of more than £8\.1bn over the next three years.


It comes ahead of a debate on the draft budget later today in the Senedd.


Rebecca Evans, Minister for Finance and Local Government, said:



> Our budget set the foundations to strengthen public services, tackle the climate and nature emergency, and support a zero carbon economy. Investment in the right infrastructure, in the right places, will be vital in achieving this.
> 
> 
> Investment will differ from sector to sector and from programme to programme, but we will look to position all future investments so they play their part in helping Wales reach net zero. All areas of spend will consider environmental outcomes, even those which may have a different primary focus.
> 
> 
> The overarching ambition of our investment will be to tackle the climate and nature emergency. It will be to ensure we have the infrastructure in place to support the Wales we want to hand on to future generations – a stronger, fairer, greener Wales.


Between now and 2025 £770m will support public transport – with a £585m investment in rail and a £185m investment in bus travel. This will provide newer and greener rolling stock, continue development of the Core Valley Lines, and support integrated transport through Metro schemes.


The strategy will also support the creation of a National Forest, and improve access to landscapes and outdoor recreation through investment in designated landscapes and the development of the Wales Coast Path, National Trails and Public Rights of Way network. In total more than £153m will be spent to support Wales’ nature and environment.


The effects of climate change are also being guarded against with investment of more than £100m on flood defences. More than 45,000 homes will benefit from additional flood protection measures in this Senedd term, and more than 17,400 homes around the Welsh coastline will see reduced risk through the Coastal Risk Management Programme.


Lee Waters, Deputy Minister for Climate Change, commented:



> By investing in infrastructure we’ll open up greener forms of transport to more people, providing more choice in how we’re all able to get around. And infrastructure is about more than our built environments; we’re dedicating significant funding to enhance Wales’ natural spaces, including through the National Forest. We want to encourage people’s connection to nature and through it support their wellbeing.
> 
> 
> This is another step in the right direction, and we know we need to do more in the next ten years than we’ve done in the last thirty if we’re to reach our NetZero target by 2050\.